pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหารภาคเอกชนชั้นนำของสหราชอาณาจักร พบนายกรัฐมนตรี แสดงแผนการลงทุนในประเทศไทย โดยเฉพาะใน EEC
วันจันทร์ที่ 25 มิถุนายน 2561
ผู้บริหารภาคเอกชนชั้นนําของสหราชอาณาจักร พบนายกรัฐมนตรี แสดงแผนการลงทุนในประเทศไทย โดยเฉพาะใน EEC
ผู้บริหารภาคเอกชนชั้นนําของสหราชอาณาจักร พบนายกรัฐมนตรี แสดงแผนการลงทุนในประเทศไทย โดยเฉพาะใน EEC
วันนี้ เวลา 8.15 น. ( ตามเวลาท้องถิ่น ) ณ โรงแรม Royal Lancaster กรุงลอนดอน สหราชอาณาจักร ผู้บริหารภาคเอกชนชั้นนําของสหราชอาณาจักร ได้แก่ บริษัท Arup บริษัท HSBC และบริษัท Prudential เข้าพบนายกรัฐมนตรี เกี่ยวกับแผนการลงทุนในประเทศไทย ตามลําดับ ดังนี้
นายกรัฐมนตรี ได้ชี้แจงถึงนโยบายการส่งเสริมการลงทุนของรัฐบาลว่า รัฐบาลให้ความสําคัญกับการเข้ามาลงทุนของบริษัทต่างชาติอย่างเท่าเทียม โปร่งใส ตามหลักธรรมาภิบาล เพื่อให้เกิดประโยชน์ร่วมกัน และเร่งขับเคลื่อนการลงทุนให้เกิดผลรูปธรรม รวมทั้ง เปิดโอกาสให้มีการแข่งขันอย่างเสมอภาคและขอให้มั่นใจว่าการลงทุนจะเกิดความต่อเนื่อง เพราะมีแผนยุทธศาสตร์ชาติรองรับ นอกจากนี้ นายกรัฐมนตรีได้ย้ําถึงความสําคัญของการลงทุนในพื้นที่ EEC ซึ่งเป็นกลไกขับเคลื่อนทางเศรษฐกิจที่สําคัญของประเทศในอนาคตอันใกล้ โดยมีโครงการการลงทุนสําคัญทั้งด้าน โครงสร้างพื้นฐาน น้ํา บก อากาศ อุตสาหกรรมเป้าหมายทางด้านเทคโนโลยี นวัตกรรม และโครงการที่เป็นมิตรต่อสิ่งแวดล้อม จึงขอให้บริษัทเอกชนสหราชอาณาจักรได้เร่งตัดสินใจแผนการลงทุนในพื้นที่ EEC เพื่อเดินหน้าโครงการให้บรรลุเป้าหมายต่อไป
บริษัท ARUP เป็นบริษัทที่เข้ามาลงทุนในไทยเกือบ 20 ปี โดยเฉพาะการก่อสร้างโครงสร้างพื้นฐานขนาดใหญ่ ซึ่งผู้บริหารฯได้แสดงความประสงค์ที่จะลงทุนในการพัฒนาโครงสร้างใน EEC และเห็นว่ารัฐบาลได้ดําเนินนโยบายมาถูกทาง และถูกเวลาที่จะขับเคลื่อนและพัฒนาเศรษฐกิจในทิศทางนี้ โดยบริษัทจะได้ประสานงานกับผู้เกี่ยวข้องเพื่อเดินหน้าโครงการการลงทุนต่อไป
บริษัท HSBC เป็นบริษัทด้านการเงินและการธนาคารที่ใหญ่ที่สุดของโลก โดยผู้บริหารฯได้มีความประสงค์จะร่วมมือ PPP ในโครงการในเขต EEC ด้านการเงิน รวมทั้ง โครงการอื่นๆที่เกี่ยวข้องกับด้านเงินทุน และการเงินในประเทศไทยด้วย โดยจะพิจารณาเชื่อมโยงเครือข่ายของบริษัทที่มีอยู่ทั่วโลก ในการเชื่อมต่อการลงทุน ตามที่ไทยเสนอ
บริษัท Prudential มีความสนใจที่จะพัฒนาภาคธุรกิจประกันภัย การพัฒนาดิจิทัลเทคโนโลยี ซึ่งรัฐบาลเห็นว่าจะช่วยสนับสนุนการปฏิรูปประเทศสู่เศรษฐกิจดิจิทัล โดยผู้บริหารบริษัทฯแจ้งว่าได้ร่วมมือกับกระทรวงการคลังของไทยในโครงการดังกล่าว รวมทั้ง สนใจในโครงการด้านการศึกษาด้วย
****************
รัฐบาลไทย-ข่าวทำเนียบรัฐบาล-รัฐบาลเดินหน้าสู่ระบบเศรษฐกิจสีเขียว ใช้นวัตกรรมไทย เปลี่ยนขยะเป็นพลังงาน
วันศุกร์ที่ 7 เมษายน 2560
รัฐบาลเดินหน้าสู่ระบบเศรษฐกิจสีเขียว ใช้นวัตกรรมไทย เปลี่ยนขยะเป็นพลังงาน
รัฐบาลเร่งกําจัดขยะมูลฝอย โดยใช้เทคโนโลยีที่พัฒนาจากนักวิจัยไทย เปลี่ยนขยะให้เป็นพลังงาน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งแก้ไขปัญหาขยะมูลฝอยที่หมักหมมมานานอย่างเป็นรูปธรรมด้วยนโยบาย 4 ข้อ ได้แก่
1)  เปลี่ยนขยะเป็นพลังงานที่เป็นมิตรกับสิ่งแวดล้อมแล้วนําไปใช้ประโยชน์ในภาคอุตสาหกรรมและการผลิตไฟฟ้า
2)  ส่งเสริมการนําเทคโนโลยีผลิตเชื้อเพลิงจากขยะของสถาบันการศึกษามาต่อยอดเพื่อใช้งานจริง
3) ใช้กลไกประชารัฐในการดําเนินงานโดยชุมชนท้องถิ่นเป็นผู้ใช้งานภายใต้การสนับสนุนด้านเทคโนโลยีจากภาควิชาการ งบประมาณจากภาครัฐ และภาคเอกชนเป็นผู้รับซื้อผลผลิต
4) ขับเคลื่อนตามนโยบายไทยแลนด์ 4.0 ให้นวัตกรรมไทยขายได้ ปลุกพลังนักวิจัยไทยให้มีกําลังใจค้นคว้าเพื่อพัฒนาประเทศต่อไป ทั้งนี้ รัฐบาลมุ่งหวังให้ประเทศไทยมีการบริหารจัดการที่เป็นมิตรกับสิ่งแวดล้อมและประชาชนมีคุณภาพชีวิตที่ดีอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บีโอไอลงนามร่วม 8 เครือข่ายมหาวิทยาลัย
วันศุกร์ที่ 2 สิงหาคม 2562
บีโอไอลงนามร่วม 8 เครือข่ายมหาวิทยาลัย
บีโอไอลงนามร่วม 8 เครือข่ายมหาวิทยาลัย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (คนกลาง) ลงนามบันทึกข้อตกลงความร่วมมือกับเครือข่ายพันธมิตรมหาวิทยาลัยชั้นนํา 8 แห่ง ประกอบด้วย มหาวิทยาลัยเกษตรศาสตร์ มหาวิทยาลัยขอนแก่น มหาวิทยาลัยเชียงใหม่ มหาวิทยาลัยมหิดล มหาวิทยาลัยธรรมศาสตร์ มหาวิทยาลัยสงขลานครินทร์ มหาวิทยาลัยนเรศวร และจุฬาลงกรณ์มหาวิทยาลัย ภายใต้ชื่อเครือข่ายพันธมิตรมหาวิทยาลัยเพื่อการวิจัย (Research University Network) หรือ RUN การลงนามนี้มีวัตถุประสงค์เพื่อผลักดันให้เกิดการนําข้อมูลวิจัยจากสถาบันการศึกษามาพัฒนาในเชิงพาณิชย์มากขึ้น ณ โรงแรมเซ็นทาราแกรนด์ แอท เซ็นทรัลพลาซ่าลาดพร้าว กรุงเทพฯ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 14 – 20 สิงหาคม 2563
วันศุกร์ที่ 21 สิงหาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 14 – 20 สิงหาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 14 – 20 สิงหาคม 2563  พบการกระทําผิด จํานวน 694 คดี คิดเป็นเงินค่าปรับ 10.26 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 14 - 20 สิงหาคม 2563) พบว่ามีการกระทําผิด จํานวน 694 คดี คิดเป็นเงินค่าปรับ 10.26 ล้านบาท โดยแยกเป็น สุรา จํานวน 409 คดี ค่าปรับ 3.61 ล้านบาท ยาสูบ จํานวน 209 คดี ค่าปรับ 3.88 ล้านบาท ไพ่ จํานวน 16 คดี ค่าปรับ 0.36 ล้านบาท น้ํามันและผลิตภัณฑ์น้ํามัน จํานวน 16 คดี ค่าปรับ 0.12 ล้านบาท น้ําหอม จํานวน 2 คดี ค่าปรับ 0.04 ล้านบาท รถจักรยานยนต์ จํานวน 30 คดี ค่าปรับ 0.96 ล้านบาท และสินค้าอื่น ๆ จํานวน 12 คดี ค่าปรับ 1.29 ล้านบาท โดยมีของกลางแยกเป็นน้ําสุรา จํานวน 4,992.100 ลิตร ยาสูบ จํานวน 12,836 ซอง ไพ่ จํานวน 3,578 สํารับ น้ํามันและผลิตภัณฑ์น้ํามัน จํานวน 1,326.000 ลิตร น้ําหอม จํานวน 204 ขวด รถจักรยานยนต์ จํานวน 42 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 20 สิงหาคม 2563 พบว่ามีการกระทําผิด จํานวน 25,485 คดี คิดเป็นเงินค่าปรับ 437.59 ล้านบาท โดยแยกเป็น สุรา จํานวน 14,574 คดี ค่าปรับ 146.88 ล้านบาท ยาสูบ จํานวน 7,520 คดี ค่าปรับ 173.80 ล้านบาท ไพ่ จํานวน 551 คดี ค่าปรับ 7.82 ล้านบาท น้ํามันและผลิตภัณฑ์น้ํามัน จํานวน 1,123 คดี ค่าปรับ 46.76 ล้านบาท น้ําหอม จํานวน 61 คดี ค่าปรับ 1.59 ล้านบาท รถจักรยานยนต์ จํานวน 1,130 คดี ค่าปรับ จํานวน 28.36 ล้านบาท และสินค้าอื่น ๆ จํานวน 526 คดี ค่าปรับ 32.38 ล้านบาท โดยมีของกลางแยกเป็นน้ําสุรา จํานวน 1,791,906.074 ลิตร ยาสูบ จํานวน 468,871 ซอง ไพ่ จํานวน 66,538 สํารับ น้ํามันและผลิตภัณฑ์น้ํามัน จํานวน 2,699,397.000 ลิตร น้ําหอม จํานวน 43,805 ขวด รถจักรยานยนต์ จํานวน 1,270 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-​สั่งกองทัพ เตรียมพร้อมรับมือพายุโซนร้อน “ปาบึก” หวั่นความเสียหายรุนแรงกระทบประชาชนวงกว้าง
วันพฤหัสบดีที่ 3 มกราคม 2562
​สั่งกองทัพ เตรียมพร้อมรับมือพายุโซนร้อน “ปาบึก” หวั่นความเสียหายรุนแรงกระทบประชาชนวงกว้าง
พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้ทุกเหล่าทัพ เฝ้าติดตามสภาพอากาศ และเตรียมพร้อมรับมือกับ พายุโซนร้อน “ปาบึก”
พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้ทุกเหล่าทัพ เฝ้าติดตามสภาพอากาศ และเตรียมพร้อมรับมือกับ พายุโซนร้อน “ปาบึก” ที่พัดผ่านพื้นที่ภาคใต้ ระหว่าง 3-5 ม.ค.62 ซึ่งคาดว่าจะเกิดคลื่นลมรุนแรง ฝนตกหนักมากและน้ําท่วมฉับพลัน เกิดความเสียหายกระทบประชาชนเป็นวงกว้างในหลายพื้นที่
พล.อ.ประวิตร’ ได้กําชับให้ ทุกเหล่าทัพเตรียมกําลังพล ยุทโธปกรณ์และเครื่องมือช่าง รวมทั้งชุดแพทย์สนามและสถาปนาระบบสื่อสารสํารองในพื้นที่ให้พร้อม โดยให้ประสานกับฝ่ายปกครองให้การช่วยเหลือเร่งด่วนอพยพประชาชนจากพื้นที่อันตรายที่อาจได้รับผลกระทบรุนแรงไปยังพื้นที่ปลอดภัย และวางแผนกระจายกําลังจากหน่วยทหารในพื้นที่ เร่งให้การช่วยเหลือเร่งด่วนขั้นต้นแก่ประชาชนในทุกพื้นที่ให้ทั่วถึง โดยเฉพาะพื้นที่ชายฝั่งอันดามันและอ่าวไทย ให้กองเรือเตรียมการเป็นฐานช่วยเหลือประชาชนและนักท่องเที่ยวริมชายฝั่งทะเล พร้อมทั้งให้เตรียมพร้อมอากาศยาน สําหรับการลําเลียงสิ่งของยังชีพจากส่วนกลาง สนับสนุนการช่วยเหลือประชาชนในพื้นที่
รัฐบาลไทย-ข่าวทำเนียบรัฐบาล-รองนรม. พล.อ. ประวิตรฯ เป็นประธานการประชุมคณะกรรมการอำนวยการจัดการแข่งขันรถจักรยานยนต์ชิงแชมป์โลก รายการ โมโต จีพี ประจำปี 2561 – 2563
วันศุกร์ที่ 15 มิถุนายน 2561
รองนรม. พล.อ. ประวิตรฯ เป็นประธานการประชุมคณะกรรมการอํานวยการจัดการแข่งขันรถจักรยานยนต์ชิงแชมป์โลก รายการ โมโต จีพี ประจําปี 2561 – 2563
โดยที่ประชุมฯ มีมติเห็นชอบโครงสร้างของคณะกรรมการจัดการแข่งขันฯ เพื่อให้การดําเนินงานบรรลุผลตามเป้าหมาย และเสริมสร้างภาพลักษณ์ที่ดีให้แก่ประเทศไทย
พร้อมกระจายรายได้สู่ชุมชนอย่างทั่วถึง
วันนี้ (15 มิถุนายน 2561) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอํานวยการจัดการแข่งขันรถจักรยานยนต์ชิงแชมป์โลก รายการ โมโต จีพี ประจําปี 2561 – 2563 ซึ่งสรุปสาระสําคัญ ดังนี้
ประธานได้แจ้งให้ที่ประชุมทราบถึงคําสั่งสํานักนายกรัฐมนตรีที่ 106/2561 เรื่องแต่งตั้ง คณะกรรมการอํานวยการจัดการแข่งขันรถจักรยานยนต์ชิงแชมป์โลก รายการ โมโต จีพี ประจําปี 2561 – 2563 โดยเป็นไปตามมติคณะรัฐมนตรี เมื่อวันที่ 21 มีนาคม 2560 ซึ่งเห็นชอบในหลักการให้ประเทศไทยเสนอตัวเป็นเจ้าภาพในการจัดการแข่งขันรถจักรยานยนต์ชิงแชมป์โลก รายการ โมโต จีพี ประจําปี 2561 – 2563 (3 ปี) และมอบหมายให้กระทรวงการท่องเที่ยวและกีฬา โดยการกีฬาแห่งประเทศไทย เป็นหน่วยงานพิจารณาดําเนินการดังกล่าว เพื่อเป็นการส่งเสริมศักยภาพของประเทศไทย ให้เป็นศูนย์กลางด้านกีฬาในภูมิภาคอาเซียน พร้อมทั้งส่งเสริมอุตสาหกรรมต่อเนื่องและการท่องเที่ยวเชิงกีฬา รวมถึงการสร้างภาพลักษณ์ ที่ดีให้แก่ประเทศไทย และสร้างมูลค่าเพิ่มให้กับระบบเศรษฐกิจของประเทศ ตลอดจนสร้างเครือข่ายและความร่วมมือกับภาคส่วนต่าง ๆ ที่เกี่ยวข้อง โดยมีอํานาจหน้าที่ในการกําหนดนโยบายและอํานวยการเกี่ยวกับการแข่งขันฯ พร้อมให้คําปรึกษาและข้อเสนอแนะในการดําเนินงานให้บรรลุผลตามเป้าหมายที่กําหนดไว้
จากนั้น ที่ประชุมได้พิจารณาและมีมติเห็นชอบโครงสร้างของคณะกรรมการจัดการแข่งขันฯ ซึ่งมีกําหนดการจัดในระหว่างวันที่ 5 – 7 ตุลาคม 2561 ที่จังหวัดบุรีรัมย์ ประกอบด้วยคณะอนุกรรมการฝ่ายการแข่งขันและสิทธิประโยชน์ คณะอนุกรรมการฝ่ายรักษาความปลอดภัยและการจราจร คณะอนุกรรมการฝ่ายคมนาคมและการขนส่ง คณะอนุกรรมการฝ่ายขับเคลื่อนการกระจายรายได้สู่พื้นที่ คณะอนุกรรมการฝ่ายประสานกิจกรรมและการท่องเที่ยว รวมทั้งคณะอนุกรรมการฝ่ายเลขานุการฯ
ทั้งนี้ ที่ประชุมมอบหมายให้คณะกรรมการเตรียมการจัดการแข่งขันฯ โดยมีรัฐมนตรีว่าการกระทรวงการท่องเที่ยวและกีฬา เป็นประธานหลักในการกํากับดูแลการดําเนินงานของคณะอนุกรรมการต่าง ๆ เหล่านั้น เพื่อให้การจัดการแข่งขันฯ เป็นไปด้วยความเรียบร้อยด้วยดี
ตอนท้ายของการประชุมฯ ประธานได้กล่าวขอบคุณคณะกรรมการซึ่งเป็นตัวแทนหัวหน้าส่วนราชการ และภาคเอกชนที่เกี่ยวข้องที่ได้ให้ข้อเสนอและความคิดเห็นที่เป็นประโยชน์ พร้อมข้อสังเกตต่าง ๆ เพื่อให้การจัดการแข่งขันระดับนานาชาติครั้งนี้ ได้เสริมสร้างภาพลักษณ์ที่ดีให้กับประเทศไทยในสายตานักท่องเที่ยวชาวต่างชาติที่มาร่วมงาน ซึ่งจะเป็นการกระตุ้นอุตสาหกรรมการท่องเที่ยวของประเทศ ส่งผลให้เศรษฐกิจโดยรวมกระจายสู่ชุมชนอย่างทั่วถึง และมีคุณภาพชีวิตที่ดีต่อไป
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-๔ กรกฎาคม วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันศุกร์ที่ 3 กรกฎาคม 2563
๔ กรกฎาคม วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
#ทรงพระเจริญ
รัฐบาลไทย-ข่าวทำเนียบรัฐบาล- ก.อุตฯ มอบหน้ากากอนามัยชนิดผ้า 42,000 ชิ้นให้ ศอญ.จอส.พระราชทาน [กระทรวงอุตสาหกรรม]
วันศุกร์ที่ 10 เมษายน 2563
ก.อุตฯ มอบหน้ากากอนามัยชนิดผ้า 42,000 ชิ้นให้ ศอญ.จอส.พระราชทาน [กระทรวงอุตสาหกรรม]
ก.อุตฯ มอบหน้ากากอนามัยชนิดผ้า 42,000 ชิ้นให้ ศอญ.จอส.พระราชทาน
วันนี้ (10 เมษายน 2563) นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม มอบหน้ากากอนามัยชนิดผ้า (ใช้ซ้ําได้) จํานวน 42,000 ชิ้น ให้กับศูนย์อํานวยการใหญ่จิตอาสาพระราชทาน (ศอญ.จอส.พระราชทาน) ผู้รับมอบคือ พลโท ธรรมนูญ วิถี แม่ทัพภาคที่ 1 โดยมีคณะผู้บริหารนําโดย พลตรี สุวิทย์ เกตุศรี รองแม่ทัพภาคที่ 1 ร่วมด้วย ณ โถงอาคารกองบัญชาการกองทัพภาคที่ 1 เขตดุสิต กรุงเทพฯ
ทั้งนี้ หน้ากากอนามัยชนิดผ้าดังกล่าวควบคุมการผลิตและผ่านการรับรองคุณภาพจากสถาบันพัฒนาอุตสาหกรรมสิ่งทอ กระทรวงอุตสาหกรรม ซึ่งจะนําไปแจกจ่ายให้กับประชาชนในเขตพื้นที่กรุงเทพมหานครภายในเดือนเมษายน 2563 ต่อไป
รัฐบาลไทย-ข่าวทำเนียบรัฐบาล-​หอการค้าญี่ปุ่น-กรุงเทพฯ พร้อมสานต่อความร่วมมือ และสนับสนุนต่อยอดนโยบายสำคัญของรัฐบาลไทย
วันจันทร์ที่ 5 สิงหาคม 2562
​หอการค้าญี่ปุ่น-กรุงเทพฯ พร้อมสานต่อความร่วมมือ และสนับสนุนต่อยอดนโยบายสําคัญของรัฐบาลไทย
​หอการค้าญี่ปุ่น-กรุงเทพฯ พร้อมสานต่อความร่วมมือ และสนับสนุนต่อยอดนโยบายสําคัญของรัฐบาลไทย
วันนี้ (5 สิงหาคม 2562) เวลา 08.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายชินจิ นาคาโนะ (Mr. Shinji Nakano) ประธานหอการค้าญี่ปุ่น-กรุงเทพฯ (Japanese Chamber of Commerce, Bangkok: JCC) เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี สรุปสาระสําคัญการหารือ ดังนี้
รองนายกรัฐมนตรีกล่าวยินดีที่ได้พบประธานหอการค้าญี่ปุ่นฯ ในวันนี้ และขอขอบคุณที่หอการค้าญี่ปุ่นฯ ให้ความร่วมมืออย่างดีกับรัฐบาลไทยมาโดยตลอด พร้อมย้ําถึงโอกาสการลงทุนในอนุภูมิภาคลุ่มแม่น้ําโขง CLMVT (กัมพูชา, ลาว, เมียนมา, เวียดนาม และไทย) ที่นักลงทุนประเทศต่าง ๆ ให้ความสนใจอย่างมาก
ประธานหอการค้าญี่ปุ่นฯ กล่าวยืนยันถึงความสัมพันธ์ที่ใกล้ชิดระหว่างไทยกับญี่ปุ่น ที่ช่วยส่งเสริมการค้าการลงทุนของทั้งสองประเทศให้เป็นไปอย่างราบรื่นเสมอมา โดยภาคเอกชนญี่ปุ่นเล็งเห็นว่า ไทยสามารถเป็นข้อต่อสําคัญที่จะเชื่อมโยงญี่ปุ่นกับอนุภูมิภาคดังกล่าว เพื่อสร้างความแข็งแกร่งให้กับเศรษฐกิจของภูมิภาคอย่างยั่งยืน พร้อมย้ําถึงการสนับสนุนจากภาคเอกชนญี่ปุ่นต่อนโยบายสําคัญของรัฐบาล ทั้งนโยบายประเทศไทย 4.0 โครงการ EEC และการพัฒนาโครงสร้างพื้นฐานอื่น ๆ ที่ช่วยเสริมสร้างสภาพแวดล้อมทางธุรกิจให้ดีขึ้นในช่วงที่ผ่านมา
นอกจากนี้ ทั้งสองฝ่ายได้หารือถึงประเด็นการค้าการลงทุนร่วมกัน ประธานหอการค้าญี่ปุ่นฯ กล่าวชื่นชมนโยบายด้านเศรษฐกิจของรัฐบาลที่เอื้อต่อการลงทุนของภาคเอกชน รวมถึงการทําหน้าที่เป็นตัวกลางในการส่งสินค้าไปยังประเทศเพื่อนบ้าน โดยรองนายกรัฐมนตรีกล่าวให้ความมั่นใจถึงความต่อเนื่องในการดําเนินนโยบายรัฐบาล ภายใต้การควบคุมดูแลของ ครม.เศรษฐกิจ ที่จะเป็นกลไกสําคัญในการขับเคลื่อนนโยบายเศรษฐกิจของไทยให้มีเสถียรภาพ ท่ามกลางความท้าทายของสถานการณ์เศรษฐกิจโลกในปัจจุบัน
**********************************
รัฐบาลไทย-ข่าวทำเนียบรัฐบาล-กรุงเทพมหานครเป็นเมืองท่องเที่ยวคุ้มค่ามากที่สุดอันดับ 1 ของโลก
วันพฤหัสบดีที่ 12 ตุลาคม 2560
กรุงเทพมหานครเป็นเมืองท่องเที่ยวคุ้มค่ามากที่สุดอันดับ 1 ของโลก
ทรัพยากรธรรมชาติ ศิลปวัฒนธรรมที่สวยงาม อาหารที่รสชาติดี ในอัตราค่าครองชีพที่ย่อมเยา ประกอบกับความพยายามของรัฐบาลที่จะอํานวยความสะดวก รักษาความปลอดภัย พร้อมทั้งส่งเสริมสิ่งดึงดูดให้โดดเด่น
ต่อจากนี้ไป ขอเชิญรับฟังไทยคู่ฟ้า ครับ
กรุงเทพมหานครได้รับการจัดอันดับจาก Post Office Travel Money ให้เป็นเมืองที่สามารถเดินทางท่องเที่ยวได้โดยใช้ระยะเวลานานแต่คุ้มค่ามากที่สุดเป็นอันดับ 1 ของโลก ประจําปี 2017 สอดคล้องกับนโยบายของรัฐบาลที่ต้องการส่งเสริมให้นักท่องเที่ยวใช้เวลาพํานักในประเทศไทยนานขึ้นและจับจ่ายใช้สอยมากขึ้น เช่น การออกมาตรการยกเว้นค่าธรรมเนียมวีซ่า การขยายระยะเวลาพํานักในราชอาณาจักรไทยสําหรับนักท่องเที่ยวกลุ่มพํานักระยะยาว การเพิ่มกิจกรรมหลากหลายเพื่อดึงดูดนักท่องเที่ยว เช่น การแข่งขันกีฬานานาชาติ ควบคู่ไปกับมาตรการดูแลอํานวยความสะดวกและขจัดการเอารัดเอาเปรียบ โดยเฉพาะการปราบปรามทัวร์ศูนย์เหรียญ เพื่อคัดกรองนักท่องเที่ยวและสร้างการท่องเที่ยวที่มีคุณภาพอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน อ้าแขนช่วยเพิ่มทักษะฝีมือนวดแผนไทยมัคคุเทศก์ เร่งฟื้นตัวธุรกิจหลังโควิดคลี่คลาย [กระทรวงเเรงงาน]
วันพุธที่ 10 มิถุนายน 2563
ก.แรงงาน อ้าแขนช่วยเพิ่มทักษะฝีมือนวดแผนไทยมัคคุเทศก์ เร่งฟื้นตัวธุรกิจหลังโควิดคลี่คลาย [กระทรวงเเรงงาน]
ก.แรงงาน อ้าแขนช่วยเพิ่มทักษะฝีมือนวดแผนไทยมัคคุเทศก์ เร่งฟื้นตัวธุรกิจหลังโควิดคลี่คลาย
ผู้ช่วยรัฐมนตรีประจํากระทรวงแรงงานร่วมหารือกับสมาคมนวดแผนไทยและสมาคมมัคคุเทศก์ รับฟังสภาพปัญหาพัฒนาทักษะฝีมือ Up Skill/Re Skill ทักษะด้านภาษา การทําอุปกรณ์สําหรับการนวดแผนไทย ให้ตรงความต้องการของตลาดแรงงาน ให้กิจการกลับมาฟื้นตัวโดยเร็ว ภายหลังโควิดเริ่มคลี่คลาย
เมื่อวันที่ 10 มิถุนายน 2563 ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เป็นประธานการประชุมหารือร่วมกับสมาคมนวดแผนไทยและสมาคมมัคคุเทศก์ในโอกาสขอเข้าพบเพื่อหารือในประเด็นเกี่ยวกับภาวะเศรษฐกิจและผลกระทบจากการแพร่ระบาดของเชื้อไวรัสโคโรน่า 2019 โดยมี นางเธียรรัตน์ นะวะมะวัฒน์ รองปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน และเจ้าหน้าที่หน่วยงานในสังกัดกระทรวงแรงงานที่เกี่ยวข้องเข้าร่วมในครั้งนี้ด้วย ณ ห้องประชุมมิตรไมตรี 2 ชั้น 5 อาคารกระทรวงแรงงาน โดยผู้ช่วยรัฐมนตรีประจํากระทรวงแรงงาน กล่าวว่า ในวันนี้สมาคมนวดแผนไทยและสมาคมมัคคุเทศก์ได้มาหารือกระทรวงแรงงาน เพื่อที่จะทํางานร่วมกันโดยเฉพาะในเรื่องการพัฒนาฝีมือแรงงานโดยจะ Up Skill/Re Skill ให้ตรงกับความต้องการของตลาดแรงงานในปัจจุบัน เบื้องต้นจะเป็นความร่วมมือในการฝึกอบรมเพิ่มศักยภาพด้านการนวด อาทิ นวดตอกเส้น นวดประคบสมุนไพรและวิธีการทําลูกประคบ นวดแก้อาการ กดจุดฝ่าเท้า และนวดหินร้อน เป็นต้น นอกจากนี้ ได้หารือถึงการพัฒนาทักษะด้านภาษา เช่น ภาษาจีน ภาษาญี่ปุ่น ภาษาเกาหลี เป็นต้น ซึ่งสิ่งเหล่านี้สอดคล้องกับนโยบายของรัฐมนตรีว่าการกระทรวงแรงงาน ในการร่วมมือกับภาคเอกชนในการพัฒนาทักษะฝีมือแรงงานให้ตรงตามความต้องการของผู้ประกอบการในปัจจุบัน เช่น การสร้างแบรนด์ทางธุรกิจ การสร้างsmart farmer การสร้าง Smart SMEs ซึ่งเป็นหลักสูตรที่สามารถขายได้จริงตามที่ตลาดต้องการ
ดร.ดวงฤทธิ์ ยังกล่าวถึงความต้องการของสมาคมในการจัดตั้งศูนย์ทดสอบมาตรฐานฝีมือแรงงานด้านการนวดแผนไทย ซึ่งสามารถดําเนินการได้หากผ่านการรับรองจากกรมพัฒนาฝีมือแรงงาน
————————————————
กองเผยแพร่และประชาสัมพันธ์
ชนินทร เพ็ชรทับ – ข่าว
ชาญชัย ชาวหนองเพียร – ภาพ
10 มิถุนายน 2563
รัฐบาลไทย-ข่าวทำเนียบรัฐบาล-รมว.ยุติธรรม ประชุมหารือแนวทางการจัดทำงบประมาณรายจ่ายประจำปีงบประมาณ พ.ศ. ๒๕๖๓
วันพุธที่ 7 สิงหาคม 2562
รมว.ยุติธรรม ประชุมหารือแนวทางการจัดทํางบประมาณรายจ่ายประจําปีงบประมาณ พ.ศ. ๒๕๖๓
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมร่วมระหว่างกระทรวงยุติธรรมกับสํานักงบประมาณเพื่อหารือแนวทางการจัดทํางบประมาณรายจ่ายประจําปีงบประมาณ พ.ศ. ๒๕๖๓ กระทรวงยุติธรรม
ในวันพุธที่ ๗ สิงหาคม ๒๕๖๒ เวลา ๑๐.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมร่วมระหว่างกระทรวงยุติธรรมกับสํานักงบประมาณ
เพื่อหารือแนวทางการจัดทํางบประมาณรายจ่ายประจําปีงบประมาณ พ.ศ. ๒๕๖๓ กระทรวงยุติธรรม
โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นางวิยดา โชติรัตนะศิริ รองผู้อํานวยการสํานักงบประมาณ
พร้อมด้วยคณะทํางานรัฐมนตรีว่าการกระทรวงยุติธรรม และคณะผู้บริหารกระทรวงยุติธรรม เข้าร่วมฯ
เพื่อหารือนโยบายและจุดเน้นที่สําคัญเกี่ยวกับงบประมาณรายจ่ายประจําปีงบประมาณ
พ.ศ. ๒๕๖๓ กระทรวงยุติธรรม
โดยพิจารณาตามหลักเกณฑ์การปรับปรุงคําขอตั้งงบประมาณรายจ่าย
ประจําปีงบประมาณ พ.ศ. ๒๕๖๓ ให้เป็นไปอย่างมีประสิทธิภาพ
โดยนํายุทธศาสตร์ชาติ แผนแม่บทภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติ
แผนความมั่นคงแห่งชาติ แผนการปฏิรูปประเทศ นโยบายรัฐบาล (โดยให้ความสําคัญกับนโยบายเร่งด่วน)
รวมทั้งยุทธศาสตร์การจัดสรรงบประมาณ เป็นกรอบแนวคิดในการจัดทําคําของบประมาณ
ซึ่งแผนงานบูรณาการเป็นการดําเนินการรองรับนโยบายที่มีความจําเป็นเร่งด่วน
จะต้องมีการวางแผนและบริหารจัดการในภาพรวมของทั้งประเทศร่วมกัน
โดยอาศัยโครงสร้างแผนงานบูรณาการ เพื่อเชื่อมโยงการทํางานอย่างเป็นระบบ
มีเป้าหมายและตัวชี้วัดของแผนงานที่สอดคล้องเชื่อมโยงกันและตอบสนองต่อเป้าหมายของแผนงาน
ทั้งนี้ ทุกหน่วยงานจะต้องดําเนินการให้ครบถ้วนก่อนการยื่นคําขอตั้งงบประมาณรายจ่าย
รวมทั้งนําผลการใช้จ่ายงบประมาณปีที่ผ่านมา และความสามารถใช้จ่ายและก่อหนี้ผูกพัน
ภายในปีงบประมาณมาใช้ประกอบการพิจารณาคําขอตั้งงบประมาณรายจ่ายด้วย
สําหรับรายการที่ขอรับการจัดสรรงบประมาณเพิ่มเติม
ที่จะก่อหนี้ผูกพันงบประมาณมากกว่าหนึ่งปีงบประมาณ ซึ่งมีวงเงินตั้งแต่หนึ่งพันล้านบาทขึ้นไป
ให้หน่วยรับงบประมาณเสนอคณะรัฐมนตรีพิจารณาอนุมัติก่อนที่จะมีการยื่นคําขอตั้งงบประมาณรายจ่ายต่อไป
รัฐบาลไทย-ข่าวทำเนียบรัฐบาล-ประชุมโครงการพัฒนาคุณภาพการศึกษาพื้นที่ชายแดน ที่เชียงใหม่
วันจันทร์ที่ 27 กุมภาพันธ์ 2560
ประชุมโครงการพัฒนาคุณภาพการศึกษาพื้นที่ชายแดน ที่เชียงใหม่
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมโครงการพัฒนาคุณภาพการศึกษาพื้นที่ชายแดน โดยมีกลุ่มเป้าหมาย รวม 24 อําเภอใน 4 จังหวัดคือ จังหวัดเชียงราย แม่ฮ่องสอน ตาก และเชียงใหม่
พล.อ.สุรเชษฐ์ ชัยวงศ์กล่าวบางตอนในการเปิดประชุมครั้งนี้ว่า การพัฒนาคุณภาพการศึกษาในพื้นที่ชายแดน เริ่มวันนี้ก็ไม่สาย ตั้งหลักกันอีกครั้ง โดยใช้ระบบการศึกษามาเป็นการขับเคลื่อนให้เกิดรูปธรรมอย่างจริงจัง
อนึ่ง ในการประชุมครั้งนี้ ดร.รตนภูมิ โนสุ ผู้อํานวยการสํานักงานเขตพื้นที่การศึกษาประถมศึกษาเชียงใหม่ เขต 2 เป็นผู้กล่าวต้อนรับ โดยนายเชิดศักดิ์ ศรีศักดิ์วิชัย ผู้อํานวยการสํานักนโยบายและยุทธศาสตร์ สํานักงานปลัดกระทรวงศึกษาธิการ เป็นฝ่ายเลขานุการที่ประชุม ซึ่งได้ให้ผู้แทนหน่วยงานการศึกษาที่เข้าร่วมประชุมได้นําเสนอสภาพปัจจุบันปัญหา บริบท และความต้องการในการพัฒนา
รัฐบาลไทย-ข่าวทำเนียบรัฐบาล-กระทรวงกลาโหม ร่วมกับ เขตพระนคร ฉีดพ่นน้ำยาฆ่าเชื้อป้องกัน “ไวรัส COVID -19”
วันอังคารที่ 24 มีนาคม 2563
กระทรวงกลาโหม ร่วมกับ เขตพระนคร ฉีดพ่นน้ํายาฆ่าเชื้อป้องกัน “ไวรัส COVID -19”
เพื่อร่วมเป็นส่วนหนึ่งในการลดการแพร่ระบาดของเชื้อไวรัส COVID-19 ตามคําสั่งของภาครัฐ สํานักงานปลัดกระทรวงกลาโหม ร่วมมือกับเขตพระนคร นําเจ้าหน้าที่มาฉีดพ่นน้ํายาฆ่าเชื้อ เพื่อป้องกันการแพร่ระบาดของเชื้อไวรัส COVID-19 ในพื้นที่โดยรอบศาลาว่าการกลาโหม
โดยก่อนหน้านี้ทางเจ้าหน้าที่ได้บริการประชาชนฉีดพ่นน้ํายาฆ่าเชื้อทั้งในเขตพระนคร และพระตําหนักอรุณ วัดราชบพิธสถิตมหาสีมาราม ของสมเด็ตพระสังฆราช เพื่อสร้างความมั่นใจว่าสะอาดปลอดเชื้อ โดยคํานึงถึงการทําความสะอาดอย่างตรงจุดตามมาตรฐานสากล และสร้างความมั่นใจให้เหล่ากําลังพล
รัฐบาลไทย-ข่าวทำเนียบรัฐบาล-ธ.ก.ส. พร้อมจ่ายเงินเยียวยาเดือนที่ 2 แก่เกษตรกรกว่า 7.14 ล้านราย เริ่ม 15 มิ.ย.นี้ [กระทรวงการคลัง]
วันศุกร์ที่ 12 มิถุนายน 2563
ธ.ก.ส. พร้อมจ่ายเงินเยียวยาเดือนที่ 2 แก่เกษตรกรกว่า 7.14 ล้านราย เริ่ม 15 มิ.ย.นี้ [กระทรวงการคลัง]
ธ.ก.ส. พร้อมจ่ายเงินเยียวยาเดือนที่ 2 แก่เกษตรกรกว่า 7.14 ล้านราย เริ่ม 15 มิ.ย.นี้
ธ.ก.ส. เตรียมจ่ายเงินเยียวยาเดือนที่ 2 ให้กับเกษตรกรที่ได้รับโอนเงินในเดือนแรกไปแล้วจํานวนกว่า 7.14 ล้านราย วงเงินกว่า 35,000 ล้านบาท โดยเริ่มโอนเงินเข้าบัญชีเกษตรกรโดยตรงตั้งแต่วันที่ 15-21 มิ.ย. 63 นี้ วันละ 1 ล้านราย ส่วนเกษตรกรที่อยู่ระหว่างการอุทธรณ์ การตรวจสอบข้อมูลสถานะและเลขที่บัญชี ธ.ก.ส. พร้อมโอนเงินต่อเนื่องทันทีเมื่อได้รับข้อมูลที่ผ่านการตรวจสอบแล้วจากกระทรวงเกษตรและสหกรณ์
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. พร้อมจ่ายเงินช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัส COVID-19 ตามมติคณะรัฐมนตรี ในเดือนที่ 2 (มิถุนายน 2563) จํานวน 5,000 บาท แก่เกษตรกรที่ได้รับโอนเงินในเดือนแรกไปแล้ว โดยจะทําการตรวจสอบสถานะการมีชีวิตอีกครั้ง จากนั้นจะทยอยโอนเงินเข้าบัญชีเกษตรกรโดยตรงตั้งแต่วันที่ 15 -21 มิถุนายน 2563 ต่อเนื่องทุกวันไม่เว้นวันหยุด วันละประมาณ 1 ล้านราย สําหรับเกษตรกรที่อยู่ระหว่างการยื่นอุทธรณ์กับกระทรวงเกษตรและสหกรณ์ (กษ.) ผู้ที่อยู่ระหว่างการตรวจสอบข้อมูลเพิ่มเติมทั้งเรื่องสถานะและเลขที่บัญชี เมื่อได้รับข้อมูลที่ผ่านการตรวจสอบจาก กษ. แล้ว ธ.ก.ส. จะดําเนินการ โอนเงินต่อเนื่องทันที
สําหรับผลการดําเนินงานการจ่ายเงินช่วยเหลือเยียวยาเกษตรกรในเดือนแรก (พฤษภาคม 2563) ธ.ก.ส. ได้โอนเงินให้เกษตรกรไปแล้ว 7,145,330 ราย เป็นเงิน 35,726.65 ล้านบาท จากจํานวนเกษตรกรที่ กษ. ส่งมาให้จํานวน 7,684,132 ราย ทั้งนี้ สาเหตุที่โอนไม่ได้เนื่องจากไม่พบบัญชีเงินฝากหรือบัญชีไม่ถูกต้องจํานวน 165,769 ราย อยู่ระหว่างตรวจสอบบัญชี 148,702 ราย และอยู่ระหว่างการส่งคืนข้อมูลให้ กษ. ตรวจสอบจํานวน 224,331 ราย (ตรวจสอบสถานะจํานวน 132,905 ราย และเป็นข้าราชการจํานวน 91,426 ราย)
กรณีผู้ที่มีสิทธิ์รับเงินเยียวยาแต่ไม่ประสงค์รับเงิน สามารถติดต่อหน่วยงานที่ท่านขึ้นทะเบียนเกษตรกรเพื่อแจ้งความประสงค์ไม่รับเงินดังกล่าว ซึ่ง กษ. จะรวบรวมข้อมูลเพื่อแจ้งมายัง ธ.ก.ส. เพื่อดําเนินการต่อไป ในส่วนของเกษตรกรที่ได้รับสิทธิ์ภายหลังการอุทธรณ์กับ กษ. ท่านสามารถแจ้งเลขที่บัญชีเงินฝาก เพื่อรอรับการโอนเงินผ่านทางเว็บไซต์ www.เยียวยาเกษตรกร.comทั้งนี้ จะเป็นบัญชีของธนาคารใดก็ได้ โดยไม่จําเป็นต้องมาเปิดบัญชีใหม่กับ ธ.ก.ส. ซึ่งวิธีที่สะดวกรวดเร็วที่สุดคือควรเป็นบัญชีที่ ผูกพร้อมเพย์กับบัตรประชาชน และท่านสามารถตรวจสอบสถานะการโอนเงินผ่านทางเว็บไซต์ www.เยียวยาเกษตรกร.comได้ตั้งแต่วันที่ 15 มิถุนายน 2563 เป็นต้นไป